hy en hy hy hy hy hy hy hy hy hy hy hy hy hy en en en hy hy hy hy hy hy hy hy hy hy hy hy hy hy en hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy en en hy en hy hy hy hy hy
Ռուսական մեդիայի սեւ ուրբաթը. ի՞նչ կատարվեց PБK-ի հետ - jff.am
PБK -ի խմբագիրների հեռանալուց հետո, իրենց հեռանալու մտադրության մասին են հայտնել նաեւ լրագրողների մի մասը:
Ռուսական PБK-ն (ՌոսԲիզնեսԿոնսալտինգ), որին Ռուսաստանի լրատվական կայքերն իրենց հրապարակումներում մինչև վերջերս ամենաշատն էին հղում կատարում, ստեղծվել է 1993 թ-ին: 2010 թվականին ընկերության հիմնական սեփականատերը դարձավ Միխայիլ Պրոխորովը: Շուրջ 1500 աշխատող ունեցող հողլդինգի կազմում են՝ համանուն հեռուստաալիքը, առցանց եւ տպագիր ԶԼՄ-ներ: Գլխավոր գրասենյակը գտնվում է Մոսկվայում:
Ռուսական մեկ այլ լրատվամիջոց` Մեդուզան, նույն օրը այս կապակցությամբ հանդես եկավ խմբագրականով` այն հետևյալ կերպ վերնագրելով` «Օրը, երբ PБK-ն դադարեց գոյություն ունենալ»:
PБK -ի խմբագիրների հեռանալուց հետո, իրենց հեռանալու մտադրության մասին են հայտնել նաեւ լրագրողների մի մասը:
Ռուսական PБK-ն (ՌոսԲիզնեսԿոնսալտինգ), որին Ռուսաստանի լրատվական կայքերն իրենց հրապարակումներում մինչև վերջերս ամենաշատն էին հղում կատարում, ստեղծվել է 1993 թ-ին: 2010 թվականին ընկերության հիմնական սեփականատերը դարձավ Միխայիլ Պրոխորովը: Շուրջ 1500 աշխատող ունեցող հողլդինգի կազմում են՝ համանուն հեռուստաալիքը, առցանց եւ տպագիր ԶԼՄ-ներ: Գլխավոր գրասենյակը գտնվում է Մոսկվայում:
PБK-ի գլխավոր տնօրեն Նիկոլայ Մոլիբոգը գործակալության առանցքային աշխատակիցների ազատումը պատճառաբանել է նրանով, որ նրանք չեն կարողացել միասնական կարծիքի գալ մի շարք կարեւոր հարցերի շուրջ: Սակայն լրատվամիջոցներում շրջանառվում է այլ վարկած. PБK-ի լրագրողներն իրենց հետաքննություններում անցել են Կրեմլի համար ընդունելի սահմանագիծը, եւ այդ պատճառով ճնշումներ է գործադրվել հոլդինգի սեփականատիրոջ վրա:
Ըստ Дoждb-ի՝ Կրեմլում չեն կարողացել կուլ տալ ՌԲԿ-ի հետաքննությունը Վլադիմիր Պուտինի ենթադրյալ դստեր՝ Կատերինա Տիխոնովայի մասին: Նշվում է, որ խմբագիրների հեռացման գործում մեծ դեր են խաղացել նաեւ պանամական փաստաթղթերի մասին հրապարակումները:
Պուտինի մամլո խոսնակ Դմիտրի Պեսկովը հայտարարել է, որ Կրեմլը ամենեւին էլ չի փորձում ճնշում գործադրել լրատվամիջոցի աշխատանքի վրա: Սակայն ապրիլ ամսին Միխայիլ Պրոխորովին պատկանող ՕՆԷԿՍԻՄ ընկերության գրասենյակում իրականացվել էին խուզարկություններ, ինչից հետո վարկած էր առաջ քաշվել, որ իշխանությունները դրանով ստիպում են գործարարին՝ վաճառել PБK-ն:
Ռուս լրագրող եւ բլոգեր Անտոն Նոսիկը մեկնաբանելով գործակալության շուրջ տեղի ունեցածը, գրել է. «Այս պատմության մեջ ինձ մի բան է զարմացնում. ինչու՞ նրանց սկսեցին ճզմել միայն հիմա: Ես իրադարձությունների նման զարգացումը կանխատեսել եւ Նիկոլայ Մոլիբոգին հայտնել եմ դեռեւս մեկուկես տարի առաջ, երբ նոր խմբագրության անվախ կեցվածքն ակնհայտ էր ցանկացածին: Այսօր Ռուսաստանում ոչ ոք դա չի հանդուրժի, ձեզ կհալածեն՝ ասացի ես Մոլիբոգին, ընթերցելով հերթական հոդվածը, որի նմանը չէիր գտնի որեւէ այլ լրատվամիջոցում»:
Ռուս գրող, սատիրիկ, հրապարակախոս Վիկտոր Շենդերովիչը Vkontakte-ի իր էջում գրում է հետեւյալը. «Պուտինի կառավարման ժամանակաշրջանում ռուսական մեդիաշուկան զրկվել է շատ հրատարակություններից եւ լրագրողական ամբողջական խմբերից: Բոլոր խոշոր լրատվամիջոցները կամ անցել են պետության վերահսկողության տակ եւ դարձել պրոպագանդայի զենքեր, կամ ընկել են այնպիսի գործարարների ձեռքը, որոնք իշխանություններին քննադատող հրապարակումները սահմանափակում են: PБK-ն այս ֆոնին բացառություն էր»:
Երեւանի մամուլի ակումբի նախագահ Բորիս Նավասարդյանը PБK-ում տեղի ունեցած դեպքերը կապում է Ռուսաստանում քաղաքական զարգացումների հետ: Նավասարդյանը JNews-ի հետ զրույցում առանձնացրեց երեք հիմնական գործոն, որոնք ազդում են այդ երկրի տեղեկատվական դաշտի ազատության վրա:
«2007-ին Վլադիմիր Վլադիմիրովիչը վերջնականապես հասկանալով, որ ազատ մրցակցության դաշտում նա պարտվում է Արեւմուտքին, հրաժարվեց ազատ մրցակցային դաշտ մտնել, իսկ 2013-ին առաջ եկավ Ուկրաինական կոնֆլիկտը: Այս ամբողջը բերեց տեղեկատավական պատերազմի: Եվ երբ Պուտինը արտաքին դաշտում սուր հակամարտության մեջ է, դա ազդում է ներքին ազատության դաշտի վրա», կարծում է Նավասարդյանը:
Երկրորդ հանգամանքը, Նավասարդյանը համարում է սեպտեմբերին կայանալիք Պետդումայի եւ Դաշնության սուբյեկտների ղեկավարների ընտրությունները: Ըստ նրա, աժմ լուրջ նախապատրաստական աշխատանք է գնում, այդ թվում՝ լրատվամիջոցների առումով և լրատվամիջոցների վերահսկելիությունը ՌԴ իշխանությունների կարեւորագույն խնդիրներից է:
«Երրորդ լուրջ հանգամանքը դա 1917 թվականի հեղափոխության հարյուրամյակն է, որը նշանակում է, որ ՌԴ-ում շատ լուրջ գաղափարախոսական աշխատանք է տարվում, որպեսզի հասարակության մեջ հեղափոխության պատմական նշանակության վերաբերյալ հստակ դիրքորոշում ձեւավորվի»,- կարծում է ԵՄԱ-ի նախագահն հավելելով, որ PБK-ի նման հեռուստաընկերությունը, որը չունի շատ մեծ լսարան, բայց ունի որակյալ լսարան, այս համատեքստում չի տեղավորվում:
Ըստ փորձագետի՝ սրա նախանշանները վաղուց կային: HTB-ն եւ PEH TB-ն մոտ մեկ տարի է հարձակումներ էին սկսել PБK-ի դեմ, մեղադրելով, որ այն ԱՄՆ Պետդեպարտամենտի պատվերներն է կատարում: «Եկել է այն պահը, երբ Պրոխորովը չի կարող դիմադրել, եւ շատ շուտով PБK-ի եթերը բովանդակային առումով լուրջ փոփոխությունների կենթարկվի»,-ասում է Բորիս Նավասարդյանը:
Մեր զրուցակցի խոսքով՝ Ռուսաստանում ամեն մի լրատվամիջոց իր հովանավորն ունի, այն էլ՝ բարձրաստիճան հովանավոր: Եվ երբ նրա դիրքերը թուլանում են, լրատվամիջոցը մնում է անպաշտպան.
«Ռուսաստանի քաղաքական համակարգը բավականին բարդ է: Ինչպես ասում են՝ Կրեմլը տարբեր աշտարակներ ունի, եւ Կրեմլում ու դրա շուրջ բազմաթիվ մարդիկ կան, որոնք ունեն հակասական շահեր, իրար հետ մրցակցում են կարիերայի եւ բիզնեսի ոլորտում, օգտագործելով լրատվամիջոցներին: Երբ այդ հովանավորի դիրքերը թուլանում են, նա չի կարողանում պաշտպանել իր լրատվամիջոցին: Կա՛մ սեփականատերն է փոխվում, կամ սեփականատերը մնում է նույնը, բայց լրատվամիջոցի քաղաքականությունը դառնում է հարմարվողական:
Եթե լրատվամիջոցի հովանավորն ընդդիմանում է իշխանություններին, նրա ընկերություններում բացվում են հարկային ստուգումներ, տեղի է ունենում անձի վարկաբեկում հանրային դաշտում, նրան հայրենիքի թշնամու պիտակ են տալիս եւ այլն»:
Ռուսաստանում տեղի ունեցածը համեմատելով հայաստանյան իրականության հետ, Բորիս Նավասարդյանն ասում է, որ մեր երկրում եթե ԶԼՄ-ն հովանավոր չունի, ապա կարող է իր գործունեությունն ապահովել արտասահմանյան դրամաշնորհների օժանդակությամբ: Ռուսաստանում նախ դրամաշնորհներ ստանալը շատ ավելի բարդ է, հետո՝ շատ մեծ գումարներ են անհրաժեշտ լրատվամիջոցների պահպանման համար:
Նավասարդյանի խոսքով՝ դրամաշնորհները լրատվամիջոցի համար անկախություն են ապահովում: Շատ քիչ դրամաշնորհատուներ կան, որոնք խաղի կանոններ են թելադրում: Իսկ եթե դու գործում ես ազնիվ լրագրության շրջանակներում, ապահովում ես սուր եւ հետաքրքիր տեղեկատվություն, կարծես թե այլ պահանջներ չեն ներկայացվում:
Երկրորդ հանգամանքը մեր իշխանությունների ավելի մեծ հանդուրժողականությունն է: Բացառությամբ հեռուստաընկերությունների, որոնց գործունեությունը լիցենզավորվող է, եթե Հայաստանում լրատվամիջոցը իշխանություններից կախված չէ, ապա դժվար կառավարելի է նրա համար:
Երրորդ հանգամանքը, ըստ փորձագետի, հետեւյալն է. Հայաստանի իշխանությունները ԶԼՄ-ների հանդեպ սկանդալային գործողությունների հազվադեպ են գնում, հաշվի առնելով միջազգային կարծիքը, քանի որ այդ կարծիքները ազդում են նաեւ ֆինանսական օժանդակությունների վրա:
Ռուսաստանի մեդիադաշտը, ինչպես Բորիս Նավասարդյանը նշեց, հայկականի նկատմամբ այլ առավելություններ ունի. այնտեղ նույնիսկ իշխանությունների կողմից չսիրված լրագրողները կարող են պետական կամ պետականին մոտ մրցանակներ ստանալ:
«Այնտեղ դաշտն ավելի պրոֆեսիոնալ է եւ իրար գնահատում են: Գոնե մինչեւ վերջերս «Տեֆի» էին ստանում լրագրողներ, որոնց Պուտինը չի սիրում: Բայց դա էլ կամաց-կամաց վերանում է»,-ասում է Բորիս Նավասարդյանը:
ԼՀԱ-ն իրականացնում է մեդիա ոլորտին առնչվող դասընթացներ, հետազոտական գործունեություն, հրատարակում մասնագիտական գրքեր, ստեղծում թվային նորարարական հարթակներ և հանդես է գալիս տեղեկատվական և հասարակական նախաձեռնություններով:
Neve | Powered by WordPress
Լրագրողներ հանուն ապագայի ՀԿ
Ազատության 24, 3-րդ հարկ, 310 սենյակ
Հեռախոսներ`+374 96 20 45 67